Greek Legal Document

Category: 226

Content:
18.ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.1128 της 11/15 Δεκ.1980 (ΦΕΚ Α΄284) Περί καθορισμού αποστάσεων δια την ίδρυσιν κοιμητηρίων. Έχοντες υπ’ όψει: α)Το άρθρ.1 του Α.Ν.445/1968 «περί νεκροταφείων και ενταφιασμού νεκρών». β)Τα άρθρ.2, 3, 7 του Νόμ.1032/80 «περί συστάσεως Υπουργείου Χωροταξίας, Οικισμού και Περιβάλλοντος». γ)Την υπ’ αριθ.572/1980 γνωμοδότησιν του Συμβουλίου της Επικρατείας, προτάσει των Υπουργών Κοινωνικών Υπηρεσιών και Χωροταξίας, Οικισμού και Περιβάλλοντος, αποφασίζομεν: Θέσις κοιμητηρίων Άρθρ.1.-(1.Τα ιδρυόμενα ή επεκτεινόμενα κοιμητήρια δέον να απέχουν τουλάχιστον 250 μ. έκ του άκρου του εγκεκριμένου σχεδίου πόλεως, 100 μ. εκ μεμονωμένων κατοικιών, 100 μ. εκ φρεάτων και 50 μ. εκ πηγών ποσίμου ύδατος και εν πάση περιπτώσει να μη δημιουργούνται κίνδυνοι ρυπάνσεως ή μολύνσεως του υδροφόρου ορίζοντος του τροφοδοτούντος τα εν λόγω φρέατα ή πηγάς. Τα ως άνω κοιμητήρια δέον επίσης να απέχουν τουλάχιστον 1.500 μ. εκ νοσοκομείων και κλινικών εν γένει. Η απόστασις αύτη δύναται να περιορίζεται μέχρι 500 μ. εις περιπτώσεις καθ’ ας τα κοιμητήρια δεν είναι αμέσως ορατά εκ των νοσοκομείων ή κλινικών εν γένει, ούτε η κυρία οδός προσπελάσεώς των διέρχεται προ των κοιμητηρίων. 2.Απαγορεύεται η έγκρισις νέου ή η επέκτασις υφισταμένου σχεδίου πόλεως, η ανόρυξις φρέατος ποσίμου ύδατος και η ίδρυσις νέων νοσοκομείων ή κλινικών εις αποστάσεις μικροτέρας των ως άνω καθοριζομένων εξ υφισταμένων κοιμητηρίων. 3.Τα κοιμητήρια δέον να κείνται εις καλώς αεριζομένας θέσεις, οι δε επικρατούντες άνεμοι να μην έχουν κατεύθυνσιν προς εγγύς κατωκημένας περιοχάς. Η περιοχή των κοιμητηρίων δέον θα υπόκειται εις πλημμύρας αποστραγγιζομένη καλώς, τα δε αποστραγγιζόμενα εκ των βροχών ύδατα δεν θα ρυπαίνουν ή μολύνουν εγγύς κείμενα φρέατα ή ετέρας πηγάς ποσίμου ύδατος). Για την περαιτέρω μείωση των αποστάσεων ιδρυομένων ή επεκτεινομένων κοιμητηρίων, βλ. την παρ. 1 άρθρ. 29 Νόμ. 2508/11-13 Ιουν. 1997 (ΦΕΚ Α΄124), τόμ. 23, σελ. 294,48094. Το άρθρ. 1 κωδικοποιήθηκε από το άρθρ. 190 Πολεοδ. Δ/τος 14-27 Ιουλ. 1999 (ΦΕΚ Δ΄580), τόμ. 23, σελ. 294,48094. Κοιμητήρια Μοναστηρίων και Ησυχαστηρίων Άρθρ.2.-(Εις τας διατάξεις του άρθρ.1 του παρόντος υπόκεινται και οι χώροι ταφής των Μοναστηρίων και Ησυχαστηρίων. Κατ’ εξαίρεσιν οι αποστάσεις εξ εγκεκριμένων σχεδίων οικισμών, κατοικιών ή πηγών υδροληψίας, είναι δυνατόν να μειωθούν δι’ αποφάσεως του Νομάρχου, μετά σύμφωνον γνώμην της Υγειονομικής Υπηρεσίας). Το άρθρ. 2 κωδικοποιήθηκε από το άρθρ. 190 Πολεοδ. Δ/τος 14-27 Ιουλ. 1999 (ΦΕΚ Δ΄580), τόμ. 23, σελ. 294,48094. (Αντί για τη σελ.244,09 Σελ. 244,09(α) Τεύχος 1429 Σελ. 29 Κοιμητήρια 3.Δ.γ.18